section_heading: Zubi i ishrana
paragraph_text: lijevo|mini|250px|Umjetnički prikaz Eudimorphodon je pokazivao snažnu diferencijaciju zuba, po čemu je i dobio naziv (od starogrčkog: "pravi dimorfni zub"). Njihov broj je također bio velik: 110 zuba gusto zbijenih u čeljust dugu samo šest centimetara. Prednji dio čeljusti bio je ispunjen očnjacima, u gornjoj po četiri na svakoj strani, a u donjoj po dva, koje je iznenada zamjenjivao niz manjih zuba s više vrhova, 25 u gornjoj čeljusti, 26 u donjoj; većina ih je imala pet vrhova, a ostali tri ili četiri.